Parnassiinae

Archon
 Bhutanitis
 Hypermnestra
 Luehdorfia
 Parnassius
 Sericinus
 Zerynthia

Parnassiinae er sommerfugler som utgjør en delgruppe av svalestjerter.

Utseende 
Parnassiinae er en gruppe med store sommerfugler med store og ganske skjøre vinger. Bakvingene er avrundet i bakkanten og mangler stjerten slik som i søstergruppen Papilioninae. Innsiden av bakvingene, mot kroppen, er innoverbøyd fordi vingeribben 3A mangler. Vingene er vanligvis hvite eller lysgule med svarte og/eller røde flekker, gjerne ganske tynt skjellkledte.

Antennene er virker korte i forhold til de store vingene. 

Den største arten i norden er Apollosommerfugl som kan ha et vingespenn på nærmere 9 cm.

Levevis 
Flere av artene lever i fjellet, ofte i ekstreme miljøer, der få andre arter av sommerfugler kan overleve. Enkelte er funnet helt opp til 5 500 meter høyt i fjellet. Flukten er rettlinjet og langsom, ofte med glideflukt. 

Både de voksne og larvene er giftige for andre dyr.

Parnassiinae tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppen er bønneformet og ligger i strølaget. Overvintringen skjer som puppe.

Utbredelse 
Gruppen har en Holarktisk utbredelse, de fleste av artene holder til i fjellområder slik som Alpene, Himalaya og Rocky Mountains.

Systematisk inndeling med europeiske arter 

Slektskapsforholdene mellom svalestjertenes delgrupper og slekter er avklart i ulik grad.  Derfor kan endringer skje. 

 sommerfugler (Lepidoptera) 
 gruppe / overfamilie dagsommerfugler (Papilionoidea)
 familie svalestjerter (Papilionidae) 
 Parnassiinae
 slekt Archon 
 Archon apollinus (Herbst 1798)
 slekt Bhutanitis
 slekt Hypermnestra 
 slekt Luehdorfia
 slekt Parnassius
 Apollosommerfugl (Parnassius apollo (Linnaeus 1758) ) 
 Mnemosynesommerfugl (Parnassius mnemosyne (Linnaeus 1758) ) 
 Parnassius phoebus (Fabricius 1793)
 underart Parnassius phoebus sacerdos Stichel 1906
 slekt Sericinus
 slekt Zerynthia
 Zerynthia (Allancastria) caucasica (Lederer 1864)
 Zerynthia (Allancastria) cerisy (Godart 1824)
 Zerynthia (Allancastria) cretica (Rebel 1904)
 Zerynthia (Zerynthia) polyxena (Denis & Schiffermüller 1775)
 Zerynthia (Zerynthia) rumina (Linnaeus 1758)

Kilder 
 Fauna Europaea Web Service (2004) Fauna Europaea version 1.1, www.faunaeur.org.
 Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. Fjärilar: Dagfjärilar. Hesperiidae – Nymphalidae. ArtDatabanken, SLU, Uppsala. ISBN 91-88506-51-7
 Papilionidae – revised GloBIS/GART species checklist 
 www.funet.fi – Lepidoptera database

Eksterne lenker 
 
 Papilionidae Moths and Butterflies of Europe and North Africa - flott bildesamling.
  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om  norske sommerfugler.
 Norsk Entomologisk forening – for deg som vil lære mer om insekter.

Svalestjerter
Sommerfugler formelt beskrevet i 1835
Dyr formelt beskrevet av Philogène Auguste Joseph Duponchel